Διαδικασία ολοκλήρωσης εγγραφών πρωτοετών αθλητών στο ΑΠΘ από (27/11-1/12/2023)

**1ο ΒΗΜΑ:**

Εφόσον έκανες την εγγραφή σου στο πληροφοριακό σύστημα του Υπουργείου Παιδείας Θρησκευμάτων και Αθλητισμού**\***, καλείσαι **από 27 Νοεμβρίου** **έως 1 Δεκεμβρίου** να επισκεφτείς την [**πλατφόρμα**](https://register.auth.gr/) ηλεκτρονικών υπηρεσιών του ΑΠΘ register.auth.gr ώστε

α) να καταχωρήσεις τα στοιχεία σου και

β) να ανεβάσεις τα ακόλουθα δικαιολογητικά:

1. Φωτοαντίγραφο αστυνομικής ταυτότητας και των δύο όψεων
2. Φωτογραφία τύπου αστυνομικής ταυτότητας (πρόσφατη, έγχρωμη ή ασπρόμαυρη, σε ουδέτερο φόντο και να απεικονίζει ευκρινώς μόνο το πρόσωπό σου)
3. Υπεύθυνη δήλωση σύμφωνα με το παρόν [**υπόδειγμα**](https://dps.auth.gr/wp-content/uploads/sites/104/2022/11/%CE%A5%CE%94_%CE%91%CE%98%CE%9B%CE%97%CE%A4%CE%A9%CE%9D_%CE%A5%CE%A0%CE%9F%CE%94%CE%95%CE%99%CE%93%CE%9C%CE%91_2022.doc), την οποία μπορείς να εκδώσεις είτε ψηφιακά μέσω του www.gov.gr είτε εντύπως, με θεώρηση του γνησίου της υπογραφής σου, μέσω ΚΕΠ
4. Απλή εκτύπωση του ΑΜΚΑ σου από [**εδώ**](https://www.amka.gr/AMKAGR/)

**ΠΡΟΣΟΧΗ** **ΣΤΟ ΠΑΡΑΚΑΤΩ ΣΗΜΕΙΟ ΤΗΣ ΥΠΕΥΘΥΝΗΣ ΔΗΛΩΣΗΣ:**  
**“δεν είμαι εγγεγραμμένος/εγγεγραμμένη σε άλλη Σχολή ή Τμήμα Τριτοβάθμιας Εκπαίδευσης στην Ελλάδα ή είμαι εγγεγραμμένος/εγγεγραμμένη σε άλλη Σχολή ή Τμήμα Τριτοβάθμιας Εκπαίδευσης στην Ελλάδα και έχω αιτηθεί τη διαγραφή μου.”**  
**ΠΡΕΠΕΙ ΝΑ ΕΠΙΛΕΞΕΤΕ ΑΥΤΟ ΤΟ ΔΕΔΟΜΕΝΟ ΠΟΥ ΙΣΧΥΕΙ ΓΙΑ ΤΗΝ ΠΕΡΙΠΤΩΣΗ ΣΑΣ, ΟΧΙ ΚΑΙ ΤΑ ΔΥΟ.**

**Εφόσον η Υπεύθυνη δήλωση εκδοθεί εντύπως μέσω ΚΕΠ**, πρέπει, στο ίδιο διάστημα (27 Νοεμβρίου-1 Δεκεμβρίου), να κατατεθεί στη Γραμματεία από τη θυρίδα 11.30-13.00,  **είτε** αυτοπροσώπως (από εσένα ή από άλλο εξουσιοδοτημένο από εσένα πρόσωπο) **είτε** ταχυδρομικά με συστημένη επιστολή και απόδειξη παραλαβής (με την ένδειξη στο φάκελο: *Υπεύθυνη Δήλωση για εγγραφή αθλητή/αθλήτριας*)

Η ταχυδρομική διεύθυνση είναι:

Γραμματεία Τμήματος Νομικής

Αριστοτέλειο Πανεπιστήμιο Θεσσαλονίκης

Θεσσαλονίκη 54124

Για την επικοινωνία σου με τη Γραμματεία του Τμήματος εγγραφής σου μπορείς να δεις [**εδώ**](https://www.auth.gr/registrars/) τα στοιχεία επικοινωνίας και το χάρτη της πανεπιστημιούπολης [**εδώ**](https://maps.auth.gr/)

Σου προτείνουμε, επιπλέον, να επισκεφτείς την ιστοσελίδα του [Τμήματος](https://www.auth.gr/faculties/) εγγραφής σου, καθώς εκεί θα βρεις και άλλες ανακοινώσεις που ενδεχομένως σε αφορούν, όπως π.χ. το πρόγραμμα μαθημάτων.

Για οποιαδήποτε τεχνική δυσκολία ως προς την είσοδό σου στην πλατφόρμα και τη συμπλήρωση των στοιχείων σου, μπορείς να επικοινωνείς με την εξυπηρέτηση χρηστών του Κέντρου Ηλεκτρονικής Διακυβέρνησης ΑΠΘ στο τηλ: 2310 999000 ή στο email: [**support@auth.gr**](mailto:support@auth.gr)

**2ο ΒΗΜΑ:**

Αφού ολοκληρωθεί αυτή η διαδικασία με την ταυτοποίηση των στοιχείων σου από τη Γραμματεία και την οριστικοποίηση της εγγραφής σου στο σύστημα ηλεκτρονικής γραμματείας, **θα λάβεις και πάλι ένα SMS** που θα περιλαμβάνει το όνομα χρήστη (username) του ιδρυματικού σου λογαριασμού στο ΑΠΘ, έναν κωδικό ασφαλείας και οδηγίες για να ρυθμίσεις τον κωδικό πρόσβασης του λογαριασμού. Ο ιδρυματικός λογαριασμός θα σου δώσει πρόσβαση σε μια σειρά υπηρεσιών και παροχών, όπως η ακαδημαϊκή ταυτότητα και η κάρτα σίτισης, οι εφαρμογές ηλεκτρονικής γραμματείας, τα ηλεκτρονικά μαθήματα κ.λπ.

Δες [**εδώ**](https://it.auth.gr/el/dashboard) όλες τις διαθέσιμες υπηρεσίες με τη χρήση του ιδρυματικού σου λογαριασμού

———————————————–

**\*** **Εάν**για κάποιο λόγο, όπως μη κατοχή Α.Μ.Κ.Α. ή αριθμού κινητού τηλεφώνου, ανωτέρα βία, σοβαρή ασθένεια, στράτευση ή απουσία στο εξωτερικό, θεομηνία ή άλλο σπουδαίο λόγο εξαιτίας του οποίου **δεν έκανες εμπρόθεσμα (13-17 Νοεμβρίου) την ηλεκτρονική εγγραφή σου στο πληροφοριακό σύστημα του ΥΠΑΙΘA**, μπορείς να κάνεις αίτηση στη Γραμματεία του Τμήματος εισαγωγής σου, εκθέτοντας τους λόγους της καθυστέρησης, **εντός αποκλειστικής προθεσμίας 45 ημερών από την ημερομηνία λήξης της προθεσμίας υποβολής της ηλεκτρονικής αίτησης στο ΥΠΑΙΘA** (**2/1/2024**). Η αίτηση πρέπει να συνοδεύεται από τα ανωτέρω δικαιολογητικά και υποβάλλεται **είτε** αυτοπροσώπως ή από άλλο εξουσιοδοτημένο από εσένα πρόσωπο **είτε** ταχυδρομικά με συστημένη επιστολή και απόδειξη παραλαβής. Για την αυτοπρόσωπη ή ταχυδρομική υποβολή των δικαιολογητικών, ισχύουν τα ανωτέρω. Η εγγραφή σου ολοκληρώνεται **ή μη**, με αιτιολογημένη απόφαση του αρμόδιου οργάνου του Τμήματος.

Εφόσον η αίτησή σου εγκριθεί από τη Συνέλευση του Τμήματος και είσαι ήδη εγγεγραμμένος/-η σε άλλο Τμήμα/Σχολή Τριτοβάθμιας Εκπαίδευσης της Ελλάδας, για να ολοκληρώσεις την εγγραφή σου στο νέο σου Τμήμα, θα πρέπει να ζητήσεις τη διαγραφή σου από τη Σχολή/Τμήμα που είσαι ήδη εγγεγραμμένος/-η, προκειμένου να εκδοθεί το απαραίτητο **πιστοποιητικό διαγραφής**το οποίο θα υποβάλεις ως πρόσθετο δικαιολογητικά στο νέο σου Τμήμα.

Εάν δεν εγγραφείς ούτε με αυτή τη διαδικασία, τότε χάνεις το δικαίωμα εγγραφής σου.

Από τη Γραμματεία Νομικής